open-index/open-wikipedia-markdown huggingface dataset:
Γεώργιος Χατζησταυρής

Ο **Γεώργιος Χατζησταυρής** (1895 - 17 Ιανουαρίου 1977), του Ιωάννη, ήταν Έλληνας στρατιωτικός και πολιτικός, που διετέλεσε βουλευτής.
## Βιογραφία
Γεννήθηκε το 1895 στην Κάλυμνο και ανέπτυξε δράση κατά την Αντίσταση. Ως Ταγματάρχης ήταν αντιμοναρχικός.  Αποστρατεύτηκε με το βαθμό του Στρατηγού. Στη συνέχεια πολιτεύτηκε στην εκλογική περιφέρεια Δωδεκανήσου και εξελέγη βουλευτής με την ΕΠΕΚ (σύμφωνα με το Μητρώο της Βουλής με το Κ.Π.Φ., που ανήκε τότε στην ΕΠΕΚ)  το 1950, λαμβάνοντας 2.384 σταυρούς, στις πρώτες εκλογές στα Δωδεκάνησα.

Ο Χατζησταυρής πέθανε σε ηλικία 82 ετών στην Αθήνα στις 17 Ιανουαρίου 1977 και η κηδεία του έγινε στην Κάλυμνο. Από τον γάμο του απέκτησε παιδιά.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Δωδεκανήσου
Κατηγορία:Βουλευτές εκλεγμένοι με την ΕΠΕΚ
Κάτω Λιμνοχώρι Αχαΐας

Το **Κάτω Λιμνοχώρι** είναι πεδινός οικισμός του Νομού Αχαΐας, αποτελεί τμήμα της Τοπικής Κοινότητας Λιμνοχωρίου, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Μόβρης ως τμήμα του πρώην δημοτικού διαμερίσματος Λιμνοχωρίου.

## Ιστορικά στοιχεία
Πρόκειται για σχετικά καινούριο οικισμό καθότι αναγνωρίστηκε ως τέτοιος στις 19/03/1961. Ο οικισμός εθεωρείτο αρχικά τμήμα του παρακείμενου οικισμού του Λιμνοχωρίου και απογραφόταν σε αυτόν χωρίς να αποτελεί ξεχωριστό τμήμα του· Ωστόσο, απέκτησε τη μορφή ξεχωριστού οικισμού τη δεκαετία του 1960.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Λιμνοχώρι.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κάτω Λιμνοχωρίου Αχαΐας. eetaa.gr. Ανακτήθηκε: 11/06/2018.
* Ε.Ε.Τ.Α.Α. - Διοικητικές μεταβολές Κοινότητας Λιμνοχωρίου Αχαΐας. eetaa.gr. Ανακτήθηκε: 11/06/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μόβρης
Κατηγορία:Δήμος Δυτικής Αχαΐας
Pornhub

Το **Pornhub** είναι ιστοσελίδα παροχής βίντεο πορνογραφικού περιεχομένου. Δημιουργήθηκε το 2007, στο Μόντρεαλ του Καναδά παρέχοντας επαγγελματικό και ερασιτεχνικό πορνογραφικό υλικό. Το Pornhub κατέχει γραφεία στο Σαν Φρανσίσκο, το Χιούστον, τη Νέα Ορλεάνη και το Λονδίνο. Τον Μάρτιο του 2010 εξαγοράστηκε από τη Manwin (τη σημερινή MindGeek), η οποία διαθέτει κι άλλες ομοειδείς ιστοσελίδες. Αποτελεί την μεγαλύτερη ιστοσελίδα πορνογραφικού υλικού στο διαδίκτυο.

## Παραπομπές


Κατηγορία:Ερωτικοί και πορνογραφικοί ιστότοποι
Γεώργιος Σπηλιόπουλος

Ο **Γεώργιος Σπηλιόπουλος** (1901 - 23 Φεβρουαρίου 1977) ήταν Έλληνας γιατρός, υφηγητής του Πανεπιστημίου και πολιτικός. Διετέλεσε βουλευτής.
## Βιογραφία
### Σπουδές και ιατρική
Γεννήθηκε στο Αίγιο το 1901, γιος του Ιωάννη Σπηλιόπουλου. Διδάκτωρ της Ιατρικής Σχολής του Πανεπιστημίου του Μονάχου, εργάστηκε ως γιατρός επί διετία στην παιδιατρική κλινική του εν λόγω Πανεπιστημίου. Το 1928 ανέλαβε βοηθός του Φαρμακολογικού Εργαστηρίου του Πανεπιστημίου Αθηνών και εν συνεχεία επιμελητής της Παιδιατρικής Κλινικής. Έγινε υφηγητής της Παιδιατρικής του Πανεπιστημίου αργότερα. Έσωσε πολλά από τα πρόωρα γεννημένα βρέφη τής 10ετίας του '60.

### Πολιτική σταδιοδρομία
Ο Γεώργιος Σπηλιόπουλος εξελέγη βουλευτής Αθηνών με την ΕΔΑ στις 8 Δεκεμβρίου 1951, στη θέση του Στέφανου Σαράφη. Επανεξελέγη βουλευτής Αθηνών με τη Δημοκρατική Ένωση (στην οποία ανήκε και η ΕΔΑ) το 1956 και βουλευτής Αχαΐας με την ΕΔΑ το 1958 και το 1963.
Μεταπολιτευτικά πολιτεύτηκε στην Α΄ Αθηνών με την Ενωμένη Αριστερά και έλαβε 12.941 ψήφους, χωρίς να καταφέρει να εκλεγεί.

Απεβίωσε από εγκεφαλικό επεισόδιο σε ηλικία 76 ετών τον Φεβρουάριο του 1977 στην Αθήνα και κηδεύτηκε στις 25 Φεβρουαρίου στη Μητρόπολη. Ήταν παντρεμένος με την Άννα Σπηλιοπούλου και είχαν μία κόρη. Η ταφή του Σπηλιόπουλου έγινε στο νεκροταφείο της Νέας Σμύρνης.

## Παραπομπές


Κατηγορία:Έλληνες παιδίατροι
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Αθηνών
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές Αχαΐας
Γκορτσιά

Η **απιδέα η αμυγδαλόμορφος**  ή **γκορτσιά**  (*Pyrus amygdaliformis* ή *Pyrus spinosa*) είναι είδος του γένους των αχλαδιών της τάξης των ροδoειδών. Απαντάται στη Νότια Ευρώπη και τη Μικρά Ασία. Η ονομασία της απαντάται σε διάφορες παραλλαγές του ονόματος «γκορτσιά», «γκορτζιά» κ.λπ. Επίσης, ονομάζεται και *αλιοχρά* στην Κυνουρία, *αρμουτιά* (αλλά και *αγκουρνιτσά* ή *κουρτσά*) στη Θράκη, *σβέρτσλο* στη Λήμνο, *αγριοαπιδιά* στην Κέρκυρα, *αγκούτσακας* στην Κρήτη, *αροχλάδα* στη Νάξο, *αγκραπιδία* ή *αγκραπιέα* στην Κάτω Ιταλία κ.άλ.

## Περιγραφή
μικρογραφία|180px|αριστερά|Γκορτζιά με καρπούς
μικρογραφία|180px|αριστερά|Οι καρποί (γκόρτζα)
μικρογραφία|180px|αριστερά|Γκορτζιά ανθισμένη
Η γκορτσιά είναι φυλλοβόλο δέντρο, με φύλλα μακριά σε σχήμα λόγχης. Tο σύνηθες ύψος του φυτού είναι 3-5 μέτρα και φτάνει μέχρι τα 10 μ. Ανθίζει τον Μάρτιο με Απρίλιο με λευκά λουλούδια κατά κορύμβους, λίγο πριν ή ταυτόχρονα με το μεγάλωμα των φύλλων. Οι καρποί της είναι μικροί, σε σχήμα σφαιρικό και είναι ξινοί και στυφοί, καθώς και δύσπεπτοι. Μπολιάζεται εύκολα και αποτελεσματικά με την κοινή αχλαδιά (*Pyrus communis*, απιδέα η κοινή) και την αγριαχλαδιά (*Pyrus pyraster)*. Μπολιάζεται επίσης και με μηλιά, ροδακινιά και κορομηλιά.

## Χρήσεις
Στην αρχαιότητα οι καρποί της γκορτσιάς ήταν εδώδιμοι σε πολλές περιοχές της Ελλάδας και καταναλώνονταν είτε φρέσκοι, είτε αποξηραμένοι. Σήμερα, στο πλαίσιο αναβίωσης του ενδιαφέροντος για τοπικά προϊόντα, αναφέρεται περιορισμένη χρήση των καρπών για παρασκευή πετιμεζιού, γλυκού του κουταλιού και λικέρ. Η γκορτσιά έχει επίσης μεγάλη σπουδαιότητα για τη μελισσοκομία, λόγω της πρώιμης ανθοφορίας της και της πλούσιας ποσότητας νέκταρ και γύρης, ενώ οι καρποί της αποτελούν σημαντική τροφή της άγριας πανίδας, με χρήση και σε οικόσιτα ζώα. Στην Κρήτη (όπου το φυτό ονομάζεται *αγκούτσακας*, *αχλάδα* ή και απλά *αχλαδιά*), με τους ώριμους καρπούς σίτιζαν τα γουρούνια και με τα άνθη του φυτού στόλιζαν τον χώρο υποδοχής των σπιτιών.

Το εκχύλυσμα ή αφέψημα των καρπών συνιστάται ως διουρητικό και παυσίπονο σε περιπτώσεις παθήσεων της ουροδόχου κύστης και της ουρήθρας. Συνιστώνται και κατά των δηλητηριάσεων από μανιτάρια. Μια μέθοδος που έχει προταθεί είναι το βράσιμο των μανιταριών μαζί με άγρια αχλάδια. Αναφέρεται πως στην Κρήτη το εκχύλυσμα του καρπού χρησιμοποιείτο κατά της διάρροιας. Επιπλέον, ένα ενδιαφέρον λαογραφικό στοιχείο που αφορά το νησί είναι ότι τα καβουρδισμένα και κονιορτοποιημένα φύλλα της γκορτσιάς ρίχνονταν μέσα στον καφέ όσων είχαν μυρμηγκιές, ο οποίος τους προσφέροταν με αυτόν τον τρόπο, όπως λέγεται, εν αγνοία τους.

## Σημειώσεις


## Παραπομπές


Κατηγορία:Δέντρα
Κατηγορία:Αμυγδαλοειδή
Κατηγορία:Μεσογειακή χλωρίδα
Κατηγορία:Ελληνική χλωρίδα
MindGeek

H **MindGeek** είναι εταιρεία με έδρα το Λουξεμβούργο που επικεντρώνεται στη διαδικτυακή πορνογραφία. Τα γραφεία της βρίσκονται στην πόλη του Λουξεμβούργου, ενώ έχει γραφεία και σε άλλες πόλεις, όπως το Δουβλίνο, το Αμβούργο, το Λονδίνο, το Λος Άντζελες, το Μόντρεαλ, το Χιούστον, το Μαϊάμι και τη Λευκωσία.

Η MindGeek κατέχει και διαχειρίζεται μερικά από τα πιο γνωστά πορνογραφικά website, όπως τα video hosting service, Pornhub, RedTube και το YouPorn, καθώς επίσης και εταιρείες παραγωγής, όπως, μεταξύ άλλων, η  Brazzers, η  Digital Playground, η Men.com, η Reality Kings και η Sean Cody.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις ψυχαγωγίας
Καλή τύχη Τσάρλι

To **Καλή τύχη Τσάρλι** (αγγλικά: **Good Luck Charlie**) είναι μια αμερικανική οικογενειακή κωμωδία του Disney Channel, που προβλήθηκε για πρώτη φορά από τις 4 Απριλίου 2010 έως τις 16 Φεβρουαρίου 2014. Αποτελεί δημιουργία των Φιλ Μπέικερ και Ντρου Βάουπεν και είναι μια παραγωγή της It's A Laugh Productions και τις Πίξι Γουέσπισερ. Το τραγούδι τίτλων "Hang In There Baby" ερμηνεύει η Μπρίτζιτ Μέντλερ.

Η σειρά ακολουθεί τη ζωή της οικογένειας Ντάνκαν από το Ντένβερ, η οποία προσαρμόζεται με τον ερχομό του τέταρτου παιδιού τους, της Τσάρλι (Μία Ταλέρικο). Σε κάθε επεισόδιο, η Τέντι (Μπρίτζιτ Μέντλερ) ως μεγαλύτερη αδελφή, βιντεοσκοπεί τη ζωή της οικογένειας με σκοπό να φτιάξει ένα ημερολόγιο με βίντεο για την Τσάρλι και να βλέπει όταν μεγαλώσει πως ήταν η ζωή της οικογένειας όταν εκείνη ήταν μωρό. Επίσης, η Τέντι μέσα από το ημερολόγιο δίνει συμβουλές στη μικρή της αδελφή και κάθε βίντεο τελειώνει με την Τέντι ή κάποιο άλλο μέλος της οικογένειας να λέει τη φράση "Καλή τύχη Τσάρλι".

Στον τελευταίο κύκλο της σειράς, η οικογένεια Ντάνκαν αποκτά και πέμπτο παιδί, τον Τόμπι (Λόγκαν Μοράο). Τον Δεκέμβρη του 2011, προβλήθηκε η τηλεταινία **Καλή τύχη Τσάρλι, είναι Χριστούγεννα!** (αγγλικά: **Good Luck Charlie, It's Christmas**).

## Υπόθεση
Η σειρά διαδραματίζεται στο Ντένβερ του Κολοράντο και ακολουθεί τη ζωή της οικογένειας Ντάνκαν. Ο Μπομπ Ντάνκαν (Έρικ Άλαν Κρέιμερ), ο οποίος είναι εξολοθρευτής και η σύζυγος του, Έιμι (Λι-Άλιν Μπέικερ), μια νοσηλεύτρια, έχουν τέσσερα παιδιά. Τον PJ (Τζέισον Ντόλεϊ), την Τέντι (Μπρίτζιτ Μέντλερ), τον Γκέιμπ (Μπράντλεϊ Στίβεν Πέρι) και την Τσάρλι (Μία Ταλέρικο). Μετά τη γέννηση της τελευταίας, η ζωή της οικογένειας αλλάζει και οι γονείς ζητούν από τα μεγαλύτερα παιδιά τους να βοηθούν στο μεγάλωμα της αδελφής τους, κυρίως όταν εκείνοι λείπουν για δουλειά. Ταυτόχρονα, η Τέντι, ο PJ και ο Γκέιμπ ως έφηβοι, προσπαθούν να αντιμετωπίσουν τις σχολικές και γενικές κοινωνικές προκλήσεις στις ζωές τους.

Τα γεγονότα σε κάθε επεισόδιο καθίστανται σημαντικά για ένα βίντεο ημερολόγιο που φτιάχνει η Τέντι για την Τσάρλι, αφού εκείνη ελπίζει ότι έτσι θα παρέχει χρήσιμες συμβουλές στη μικρή της αδελφή, όταν πια θα έχουν μεγαλώσει και η Τέντι θα έχει φύγει από το πατρικό τους. Κάθε βίντεο τελειώνει με κάποιο άλλο μέλος της οικογένειας να λέει τη φράση "Καλή τύχη Τσάρλι".

## Διανομή

## Επισκόπηση σειράς

Κατηγορία:Αμερικανικές ταινίες της δεκαετίας 2010
YouPorn

Το **YouPorn** είναι ένα ελεύθερο πορνογραφικό video sharing website και, γενικά, ένα από τα 100 πιο επιτυχημένα παγκοσμίως. Δημιουργήθηκε το 2006 και έγινε ο πιο επιτυχημένος ιστότοπος πορνογραφικού υλικού στο διαδίκτυο, ενώ τον Νοέμβριο του 2007, έγινε ο πιο επιτυχημένος ελεύθερος ιστότοπος πορνογραφικού υλικού.  Ωστόσο, τον Φεβρουάριο του 2013, έπεσε στην 5η θέση με τα πιο δημοφιλή websites πορνογραφικού υλικού, ενώ ταυτόχρονα βρέθηκε στην 84η θέση με τα πιο δημοφιλή websites γενικά. Όσον αφορά τις σχετικές ιστοσελίδες με αυτό, ξεπεράστηκε από το xHamster, το XVideos και το  Pornhub, καθώς επίσης κι από το webcam site LiveJasmin. Μετά από μία δημοσιογραφική αναφορά του 2007, είχε ετήσια έσοδα που ανέρχονταν στα 120.000 δολάρια. Η ιστοσελίδα πλέον ανήκει στην εταιρεία MindGeek.

## Παραπομπές


## Εξωτερικοί σύνδεσμοι

Κατηγορία:Ερωτικοί και πορνογραφικοί ιστότοποι
Έλενα Φεράντε

**Έλενα Φεράντε** (*Elena Ferrante*) είναι το λογοτεχνικό ψευδώνυμο σύγχρονης Ιταλίδας συγγραφέως. Τα βιβλία της έχουν μεταφραστεί σε πολλές γλώσσες. Η *Τετραλογία της Νάπολης* είναι μεταξύ των πιο γνωστών της έργων.

Το 2016 το περιοδικό Time κατέταξε την Έλενα Φεράντε ανάμεσα στους 100 πιο επιδραστικούς ανθρώπους της εποχής μας.

## Συγγραφικό έργο
Η Φεράντε είναι συγγραφέας αρκετών βιβλίων, με γνωστότερο το τετράτομο έργο της *Η Τετραλογία της Νάπολης,* σχετικά με δύο ευφυή και οξυδερκή κορίτσια από τη Νάπολη, που προσπαθούν να χτίσουν τις ζωές τους μέσα σε ένα βίαιο και σαγηνευτικό κοινωνικό περιβάλλον. Η σειρά αποτελείται από το “Η υπέροχη φίλη μου” (2012), “Το νέο όνομα” (2013), “Αυτοί που φεύγουν και αυτοί που μένουν” (2014) και “Η ιστορία της χαμένης κόρης” (2015) που ήταν υποψήφιο για το ιταλικό λογοτεχνικό βραβείο "Strega". 

Η Φεράντε υποστηρίζει  ότι "τα βιβλία, αφού γραφούν, δεν έχουν ανάγκη τον συγγραφέα τους". Επίσης, η ίδια έχει πολλές φορές επιμείνει στη διατήρηση της ανωνυμίας της ως προϋπόθεση για να συνεχίσει τη δουλειά της και έχει τονίσει ότι η απόκρυψη της αληθινής της ταυτότητας είναι πρωταρχικής σημασίας για τη συγγραφή των έργων της. 

Η πρώτη αγγλική μετάφραση της δουλειάς της ήταν η έκδοση του διηγήματός της “Delia's Elevator”, που μεταφράστηκε από την Adria Frizzi και εντάχθηκε στην ανθολογία “After The War” (2004). Η ιστορία αφηγείται τις αντιδράσεις της κεντρικής ηρωίδας όταν έρχεται αντιμέτωπη με την κηδεία της μητέρας της και επιστρέφει στο ασφαλές καταφύγιό της, το παλιό ασανσέρ στο πατρικό της σπίτι.

Το τέταρτο βιβλίο της *Τετραλογίας της Νάπολης*, "Η ιστορία της χαμένης κόρης", βρέθηκε στα 10 καλύτερα βιβλία του 2015 των New York Times.

## Παραπομπές


Κατηγορία:Ιταλοί συγγραφείς
Brazzers

Η **Brazzers** (προφορά: /ˈbræzərz/) είναι μία πορνογραφική εταιρεία παραγωγής, με έδρα το Μόντρεαλ του Καναδά. Επίσης, κατέχει κι ένα δίκτυο ιστοσελίδων με 31 ιστοσελίδες σκληρού πορνογραφικού υλικού. Η Brazzers είναι μία από τις δημοφιλέστερες εταιρείες παραγωγής πορνό, έχοντας βραβευτεί μάλιστα και με διάφορα σχετικά βραβεία, μεταξύ αυτών, το 2009, έλαβε το Best Adult Website, από τα AVN Awards, ενώ το 2015 και το 2016, έλαβε από τα XBIZ Awards, βραβείο στην κατηγορία Adult Site of the Year. Η εταιρεία πλέον ανήκει και διαχειρίζεται από τη MindGeek. Σλόγκαν της εταιρείας είναι *The World's Best HD Porn Site!*.

## Παραπομπές


## Εξωτερικοί σύνδεσμοι
* Επίσημη Ιστοσελίδα
* Brazzers στο IMDb

Κατηγορία:Αμερικανικές εταιρείες πορνογραφικών ταινιών
Κατηγορία:Επιχειρήσεις του Καναδά
Κατηγορία:Εταιρίες παραγωγής ταινιών των Ηνωμένων Πολιτειών
Πρωτάθλημα πετοσφαίρισης Α2 εθνικής κατηγορίας γυναικών 1997-1998

Η **Α2 Εθνική Πετοσφαίρισης Ελλάδας Γυναικών 1997–98** ήταν η 15η περίοδος της Δέυτερης Κατηγορίας Πετοσφαίρισης Ελλάδας Γυναικών και η 9η περίοδος από την ίδρυση της Α2 Εθνικής. Το πρωτάθλημα διεξήχθη σε έναν όμιλο με συμμετοχή 12 ομάδων. Πρωταθλητής αναδείχθηκε ο Α.Γ.Σ. Βύρωνα που μαζί με τον δευτεραθλητή Πανελλήνιο Γ.Σ. ανέβηκαν στη Α1 Εθνική. Στη Β΄ Εθνική υποβιβάστηκαν ο Ε.Ο. Σταυρούπολης, η Α.Ε.Π. Ολυμπιάς και ο Φιλαθλητικός Λάρισας.

## Κατάταξη

## Β' Εθνική 1997-98
* Άνοδος από τη Β' Εθνική στην Α2 Περιόδου 1998-99
** Α.Π.Σ. Αίας Ευόσμου (1ος όμιλος)
** Α.Ο. Μαρκοπούλου (2ος όμιλος)
** Γ.Σ. Πετρούπολης (3ος όμιλος)

## Πηγές
*ΕΠΕΣΘ 1998
*Φιλαθλητικός Λάρισας – Ιστορική Αναδρομή



1997 1998
Α2 Γυναικων
Α2 Γυναικων
Πίσω πόρτα

Η ***Πίσω πόρτα*** είναι η τρίτη μεγάλου μήκους ταινία του Γιώργου Τσεμπερόπουλου η οποία είναι ταινία εποχής και η ιστορία της διαδραματίζεται τη δεκαετία του 1960 στην Ελλάδα. Το σενάριο το έγραψε ο ίδιος μαζί με τον Ντένη Ηλιάδη.

Στην ταινία πρωταγωνιστεί ο 12χρονος Κωνσταντίνος Παπαδημητρίου. Στους υπόλοιπους ρόλους παίζουν οι: Αλεξανδριανή Σικελιανού, Χάρης Σώζος, Αντρέας Κοντόπουλος, Iεροκλής Mιχαηλίδης, Aντώνης Kαφετζόπουλος, Ελισάβετ Μουτάφη, Έφη Παπαθεοδώρου, Μαρία Σολωμού, Κατερίνα Τσάβαλου, Ελένη Κοκκίδου, Ακίνδυνος Γκίκας.

Τη διεύθυνση φωτογραφίας έκανε ο Πλάτων Aνδρονίδης, σκηνογράφος ήταν ο Aντώνης Δαγκλίδης, και τη μουσική της ταινίας συνέθεσε ο Μάριος Στρόφαλης ενώ το τραγούδι τον τίτλων το ερμηνεύει ο Χρήστος Θηβαίος σε στίχους του Σωτήρη Κακίση. Τα κοστούμια ανέλαβε η Μαρία Κοντοδήμα. Το μοντάζ έκανε ο Tάκης Γιαννόπουλος. Παραγωγοί  της ταινίας ήταν οι: Φένια Κοσοβίτσα, Αμάντα Λιβανού & Ηρακλής Μαυροειδής ενώ συμπαραγωγοί οι: Ideefixe LTD, Ελληνικό Κέντρο Κινηματογράφου, JBA Productions (France), Alpha TV, Netmed, Filmiki Productions, Filmex (Romania), ο Γιώργος Τσεμπερόπουλος, με την υποστήριξη της European Script Fund & Eurimages.

Αρχικά, η ταινία έκανε μια ειδική προβολή στο Cine Αφροδίτη στις 29 Μαΐου 2000, και η επίσημη προβολή της ήταν τον Σεπτέμβριο του ίδιου έτους στα πλαίσια του Διεθνές Φεστιβάλ Κινηματογράφου Νύχτες Πρεμιέρας.

## Περίληψη
Στον ανήσυχο κόσμο της δεκαετίας του 1960, ο 13χρονος Δημήτρης ωριμάζει απότομα μέσα από τις απρόβλεπτες αλλαγές της προσωπικής του ζωής. Γίνεται μάρτυρας των ηλεκτρισμένων γεγονότων, αλλά και της τρέλας μιας παράδοξης εποχής. Νιώθει τα πρώτα ερωτικά σκιρτήματα. Αποκτά τις πρώτες εμπειρίες, πειραματίζεται, ψάχνει λύσεις και απαντήσεις. Αντιδρά στον κυνικό κόσμο των ενηλίκων με την τόλμη και τη φαντασία της πρώιμης εφηβείας του.

## Διανομή ρόλων

* Αλεξανδριανή Σικελιανού ως Φωτεινή Κεμερά
* Κωνσταντίνος Παπαδημητρίου ως Δημήτρης Κεμεράς
* Ιεροκλής Μιχαηλίδης ως Ηλίας
* Χάρης Σώζος ως Απόστολος
* Αντώνης Καφετζόπουλος ως Γιάννης
* Μαρία Σολωμού ως Τζίνα
* Ευαγγελία Βαλσαμά ως Αιμιλίτσα
* Ακίνδυνος Γκίκας ως Μιχάλης
* Γεωργία Μαυρογεώργη ως Λώρα
* Ελισάβετ Μουτάφη ως Βάσω
* Ασπασία Τζιτζικάκη ως Ζέτα
* Νικόλας Παπαγιάννης ως αρχαίος
* Σταύρος Ψυλλάκης ως αξιωματικός
* Γιώργος Παπαδόπουλος ως καταδρομέας
* Κωνσταντίνος Παπαδόπουλος ως καταδρομέας
* Βίκτωρ Παμπουκίδης ως κουρέας
* Ανδρέας Κοντόπουλος ως Αντώνης Κελαϊδίτης
* Ευτυχία Γιακουμή ως ιέρεια
* Αντώνης Μομπαϊτζής ως Κολόμπο
* Ηλίας Αντζουλάτος ως μόδιστρος
* Βίκυ Κουκούτση ως ιέρεια
* Βασίλειος Πίγκος ως επιλοχίας

## Προβολές στο εξωτερικό
Η *Πίσω πόρτα* συμμετείχε σε πολλά φεστιβάλ του εξωτερικού. Στο πρώτο φεστιβάλ που συμμετείχε ήταν το Διεθνές Φεστιβάλ του Τόκιο.

## Παραπομπές

## Εξωτερικοί σύνδεσμοι
*

Πισω πορτα
Κατηγορία:Ταινίες του 2000
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Έλβις Κοστέλο

Ο **Έλβις Κοστέλο** (*Elvis Costello*, 1954) είναι Άγγλος τραγουδιστής, συνθέτης και μουσικός παραγωγός.

## Βιογραφία
Γεννήθηκε το 1954 στο Λονδίνο ως Ντίκλαν Πάτρικ ΜακΜάνους. Το καλλιτεχνικό του ψευδώνυμο προέρχεται από το μικρό όνομα του Έλβις Πρίσλεϊ και από το επώνυμο "Κοστέλο" που χρησιμοποιούσε ο επίσης μουσικός πατέρας του. 

Η επαγγελματική του καριέρα ξεκίνησε τη δεκαετία του '70 και το 1977 κυκλοφόρησε τον πρώτο του δίσκο "My Aim Is True", ο οποίος χαρακτηρίστηκε από το περιοδικό Rolling Stone ως ένας από τους καλύτερους της χρονιάς. Στη συνέχεια, κυκλοφόρησε δίσκους είτε ατομικά, είτε συνεργαζόμενος με τα συγκροτήματα The Attractions και The Imposters.

Έχει κερδίσει ένα βραβείο Γκράμι και έχει προταθεί για δύο βραβεία BRIT. Επίσης, έχει γράψει τραγούδια για τον κινηματογράφο, όπως το "She" (*[[Μια βραδιά στο Νότινγκ Χιλ]]*) και το "Scarlet Tide" (*[[Επιστροφή στο Cold Mountain]]*). Για το δεύτερο έλαβε υποψηφιότητα μαζί με τον Τ Μπον Μπέρνετ για το Όσκαρ Καλύτερου Πρωτότυπου Τραγουδιού. Το 2003 εισήχθη μαζί με τους The Attractions στο Rock and Roll Hall of Fame και την επόμενη χρονιά το Rolling Stone τον κατέταξε 80ο στους 100 καλύτερους καλλιτέχνες όλων των εποχών.

Το 2003 νυμφεύθηκε τη μουσικό Νταϊάνα Κραλ στο κάστρο του Έλτον Τζον και το 2006 απέκτησαν δύο δίδυμους γιους.

To 2019 χρίστηκε Αξιωματικός του Τάγματος της Βρετανικής Αυτοκρατορίας για την προσφορά του στη μουσική.

## Παραπομπές


Κατηγορία:Άγγλοι τραγουδιστές
Κατηγορία:Άγγλοι τραγουδοποιοί
Κατηγορία:Βρετανοί κιθαρίστες
Κατηγορία:Βραβευμένοι με Grammy
Κατηγορία:Αξιωματικοί του Τάγματος της Βρετανικής Αυτοκρατορίας
Κατηγορία:Άγγλοι ιρλανδικής καταγωγής
Dupuis

Η **Dupuis** (*Ντουπιουί*) είναι βελγική εκδοτική εταιρεία κόμικς. Ο κατάλογος της εταιρείας περιλαμβάνει μερικούς από τους πιο δημοφιλείς και επιτυχημένους τίτλους των γαλλοβελγικών κόμικς, όπως οι Σπιρού και Φαντάζιο, *[[Τα Στρουμφάκια (τηλεοπτική σειρά κινουμένων σχεδίων)|Τα Στρουμφάκια]]*, *[[Γκαστόν ο γκάφας]]* και *[[Largo Winch]]*.

## Ιστορικό
Η Dupuis ιδρύθηκε το 1922 από τον Ζαν Ντουπιουί στην πόλη του Σαρλερουά. Αρχικά, εξέδιδε τα περιοδικά *Moustique* και *Les Bonnes Soirées*. Το 1938 ξεκίνησε η κυκλοφορία του *Spirou*, ενός νέου εντύπου αφιερωμένου στα κόμικς.

Το 2004, η Dupuis αγοράστηκε από τον όμιλο Média-Participations, που πλέον κατέχει και άλλες δύο μεγάλες εκδοτικές του χώρου, τις Dargaud και Lombard. 

## Παραπομπές


## Βιβλιογραφία
* Miller, Ann (2007). *Reading Bande Dessinée: Critical Approaches to French-language Comic Strip*. Bristol, UK: Intellect Books. ISBN 9781841501772.

Κατηγορία:Βελγικές εταιρείες κόμικς
Κρίστιαν Άλμπερς

Ο **Κρίστιαν Άλμπερς** (ολλανδικά: *Christijan Albers*) (16 Απριλίου 1979, Αϊντχόφεν) είναι Ολλανδός οδηγός αγώνων.

## Σταδιοδρομία
Αγωνίστηκε στη Φόρμουλα 1 από το 2005 μέχρι και το 2007. Συνολικά έλαβε μέρος σε 46 Γκραν Πρι. Το 1ο ήταν το Αυστραλιανό Γκραν Πρι του 2005 και το τελευταίο το Βρετανικό Γκραν Πρι του 2007. Έτρεξε για λογαριασμό των ομάδων Minardi, Midland F1 και Spyker η οποία ήταν η προηγούμενη με νέα ονομασία. Μετά το Βρετανικό Γκραν Πρι του 2007 το συμβόλαιό του με την ομάδα λύθηκε επειδή κάποιος από τους χορηγούς του είχε καθυστερήσει να πληρώσει τα συμφωνηθέντα χρήματα. Το μοναδικό σημαντικό αποτέλεσμα που σημείωσε ήταν οι 4 βαθμοί που πέτυχε.

## Παραπομπές


Κατηγορία:Ολλανδοί οδηγοί Φόρμουλα 1
Κατηγορία:Ολλανδοί οδηγοί αγώνων
Κατάλογος των διοικητικών διαρέσεων της Κίνας ανά πληθυσμό

μικρογραφία|200px|Διοικητικές διαιρέσεις της ΛΔΚ ανά πληθυσμό (2013).

Αυτός είναι ένας κατάλογος των διοικητικών διαιρέσεων της Κίνας ανά τον συνολικό πληθυσμό τους (常住人口). Περιλαμβάνει όλες τις επαρχίες, αυτόνομες περιοχές, άμεσα ελεγχόμενους δήμους και ειδικές διοικητικές περιοχές.

## Κατάλογος

## Δείτε επίσης
* Κατάλογος διοικητικών διαιρέσεων χωρών ανά πληθυσμό

## Αναφορές

### Υποσημειώσεις

### Πηγές


Κατηγορία:Κατάλογοι που αφορούν την Κίνα
Αντόνιο Πιτζόνια

Ο **Αντόνιο Πιτζόνια** (γεν. στο Μανάους του Αμαζόνας στις 11 Σεπτεμβρίου του 1980) είναι Βραζιλιάνος οδηγός αγώνων. Στη Φόρμουλα 1 αγωνίστηκε από το 2003 μέχρι και το 2005. Κανένα από αυτά τα έτη δε συμμετείχε σε όλα τα Γκραν Πρι. Το 2003 έτρεξε για λογαριασμό της Jaguar Racing και πήρε μέρος μόνο στα 11 πρώτα Γκραν Πρι από αυτό της Αυστραλίας μέχρι και αυτό της Μεγάλης Βρετανίας και από το επόμενο το οποίο ήταν αυτό της Γερμανίας τη θέση του πήρε ο Βρετανός Τζάστιν Γουίλσον ο οποίος πήγε εκεί από τη Minardi. Το 2004 και το 2005 εργάστηκε ως δοκιμαστής και αναπληρωματικός οδηγός στη Williams και το 1ο αντικατέστησε το Γερμανό οδηγό της ομάδας Ραλφ Σουμάχερ ο οποίος είχε τραυματιστεί στη διάρκεια του Αμερικανικού Γκραν Πρι το οποίο έγινε στις 20 Ιουνίου στα Γκραν Πρι Γερμανίας, Ουγγαρίας, Βελγίου και Ιταλίας. Στα Γκραν Πρι Γαλλίας και Μεγάλης Βρετανίας, η ομάδα στη θέση του Σουμάχερ είχε βάλει τον έταιρο δοκιμαστή της, τον Ισπανό Μαρκ Ζενέ ο οποίος όμως δε σημείωσε τα αποτελέσματα τα οποία ήθελαν. Το 2ο από τα 2 αυτά έτη ο Πιτζόνια αντικατέστησε τον επίσης Γερμανό οδηγό Νικ Χάιντφελντ ο οποίος το Σάββατο 3 Σεπτεμβρίου είχε ατύχημα με το ποδήλατό του κι ύστερα από αυτό ένιωθε έντονη αδιαθεσία. Αρχικά ήταν προγραμματισμένο η αντικατάσταση του Χάιντφελντ από τον Πιτζόνια να ήταν μόνο για τα Γκραν Πρι Ιταλίας και Βραζίλίας κι αυτός να επέστρεφε κανονικά στο Γκραν Πρι Ιαπωνίας όμως τα μεσάνυχτα της Δευτέρας  26 Σεπτεμβρίου το συμβόλαιο του Χάιντφελντ με την ομάδα λύθηκε κατόπιν επιθυμίας του ίδιου κι ο Πιτζόνια συμμετείχε κανονικά στα 2 τελευταία Γκραν Πρι.

Πιτζόνια Αντόνιο
Φιλίπο Γιουβάρα

Ο **Φιλίπο Γιουβάρα** (Filippo Juvarra, Μεσίνα, 1678 - Μαδρίτη, 1736) ήταν Ιταλός αρχιτέκτονας και σκηνογράφος του Μπαρόκ. Τα αρχιτεκτονικά του έργα υιοθέτησαν ένα κλασικιστικό μπαρόκ ρυθμό και εντοπίζονται στην ιστορική Σαβοΐα και τη Μαδρίτη.

## Βιογραφία και έργο
Μεγάλωσε στις ισπανικές κτήσεις στην Ιταλία, Σικελία και Νάπολη, όπου ξεκίνησε την καριέρα του ως σκηνογράφος στα διάφορα θέατρα της Μεσίνα, Νάπολης και Ρώμης. Το 1706 εντάχθηκε στην Ακαδημία του Σαν Λούκας. Το 1714 μετακόμισε στη Σαβοΐα όπου εργάστηκε υπό τον Βίκτωρα Αμαδέο Β΄ ως επικεφαλής αρχιτέκτονα της σαβοϊκής αυλής πραγματοποιώντας έργα όπως η κλασικιστική Βασιλική της Σουπέργκα (1731) που λειτούργησε σε μεγάλο βαθμό ως βασιλικό πάνθεον του βασιλείου ή το Περίπτερο Κυνηγιού του Στουπίνγκι (1731). Επίσης σχεδίασε την επέκταση της πρωτεύουσας, Τορίνου, προς τα δυτικά.

Το 1735 ο Γιουβάρα έλαβε την πρόσκληση του Φίλιππου Ε΄ της Ισπανίας για να εργαστεί στην ανανέωση ή ανακατασκευή των βασιλικών ανακτόρων. Ως αποτέλεσμα, σχεδίασε την πρόσοψη του ανακτόρου της Γκράνχα ντε Σαν Ιλντεφόνσο, την κατασκευή του Βασιλικού Ανακτόρου της Μαδρίτης και την ανανέωση του Βασιλικού Ανακτόρου της Αρανχουέθ. Έναν χρόνο αργότερα ωστόσο, ο αρχιτέκτονας απεβίωσε κάτω από περίεργες συνθήκες, με τα έργα του να συνεχίζονται από έτερους αρχιτέκτονες όπως τον μαθητή του, Τζοβάνι Μπατίστα Σακέτι.

## Παραπομπές


## Βιβλιογραφία
* Gritella, Gianfranco (1992). *Juvarra: L'architettura*.

Κατηγορία:Ιταλοί αρχιτέκτονες
Κατηγορία:Αρχιτέκτονες του Μπαρόκ
Πάτρικ Φρισάχερ

Ο **Πάτρικ Φρισάχερ** (γεν. στο Βόλφσμπεργκ της Καρινθίας στις 26 Σεπτεμβρίου του 1980) είναι Αυστριακός οδηγός αγώνων. Στη Φόρμουλα 1 αγώνιστηκε μόνο για το 2005 με τη Minardi και όχι σε όλα τα Γκραν Πρι του Πρωταθλήματος. Αγωνίστηκε μόνο στα 11 πρώτα, από το Αυστραλιανό μέχρι και το Βρετανικό. Στις 23 Ιουνίου ο Αγωνιστικός Διευθυντής της ομάδας Πολ Στόνταρτ του είπε πως όφειλε κάποια χρήματα από τους προσωπικούς χορηγούς του τα οποία έπρεπε να εξοφλήσει μέχρι και τις 9 Ιουλίου. Ο Φρισάχερ αρνήθηκε και στις 11 Ιουλίου το συμβόλαιό του λύθηκε. Από το Γερμανικό Γκραν Πρι τη θέση του πήρε ο Ολλανδός Ρόμπερτ Ντόορνμπος ο οποίος ολοκλήρωσε τη σεζόν. Το μοναδικό αποτέλεσμα που σημείωσε ο Φρισάχερ ήταν πως πέτυχε 3 βαθμούς στο Αμερικανικό Γκραν Πρι στο οποίο έτρεξαν μόνο τα μονοθέσια των 3 ομάδων οι οποίες προμηθεύονταν ελαστικά από την Ιαπωνική εταιρεία Bridgestone.

## Παραπομπές


Κατηγορία:Αυστριακοί οδηγοί της Φόρμουλα 1
Φραντσέσκο Σαμπατίνι

Ο **Φραντσέσκο Σαμπατίνι** (Francesco Sabbatini, Παλέρμο, 1722 - Μαδρίτη, 1797) ήταν Ιταλός αρχιτέκτονας που εργάστηκε κατά κύριο λόγο ως αρχιτέκτοντας της αυλής του Καρόλου Γ΄. Τα έργα του υιοθέτησαν ένα μικτό ύφος μεταξύ μπαρόκ και νεοκλασικισμού, αρκετά συγγενής με την αναγεννησιακή αρχιτεκτονική που εκφράστηκε στην πληρότητά της από τον Χουάν ντε Μπιγιανουέβα.

## Βιογραφία και έργο
Σπούδασε αρχιτεκτονική στη Ρώμη και συμμετείχε στην κατασκευή του, ύφους μπαρόκ, Βασιλικού Ανακτόρου της Καζέρτα για τον Κάρολο Δ΄ της Νάπολης και Σικελίας, μελλοντικό Κάρολο Γ΄ της Ισπανίας. O ίδιος μονάρχης, με την ανάρρησή του στον ισπανικό θρόνο το 1760, τον όρισε επικεφαλής των βασιλικών έργων, εντάσσοντάς τον στο Τάγμα του Αγίου Ιακώβου. Ο Κάρολος κατά τη διάρκεια της βασιλείας του είχε προωθήσει το έργο των δασκάλων του Σαμπατίνι, Φερντινάντο Φούγκα και Λουίτζι Βανβιτέλι. 

Εκμεταλλευόμενος της θέση του (παραδοσιακά θεωρείται το άτομο που άσκησε το μεγαλύτερο έλεγχο στην αρχιτεκτονική κατά τη βασιλεία του Καρόλου), ανέλαβε πλήθος έργων στη Μαδρίτη, παραγκονίζοντας έτερους εξέχοντες αρχιτέκτονες όπως ο Μπεντούρα Ροδρίγεθ, όπως τα ακόλουθα:
* Ολοκλήρωση του Βασιλικού Ανακτόρου της Μαδρίτης συνεχίζοντας το έργο των Γιουβάρα και Σακέτι
* Το κτίριο του Τελωνείου
* η Πύλη του Αλκαλά
* Πύλη του Καρόλου Γ΄ στον Βασιλικό Βοτανικό Κήπο
* Πύλη του Αγίου Βικέντιου
* Μέγαρο του Γκοδόι
* συνέχιση των έργων του Γενικού Νοσοκομείου του Χοσέ ντε Ερμοσίγια, σήμερα Μουσείο Βασίλισσα Σοφία
* συμμετέχει στα έργα της Πλάθα Μαγιόρ
* ολοκληρώνει την βασιλική του Αγίου Φραγκίσκου του Μέγα, προσθέτοντας την πρόσοψη

## Παραπομπές


## Βιβλιογραφία
* VV.AA. (1993), *Francesco Sabbatini 1721-1797: La arquitectura como metáfora del poder*. Μαδρίτη, Electa. 

Κατηγορία:Ιταλοί αρχιτέκτονες
Κατηγορία:Νεοκλασικοί αρχιτέκτονες
Αναγωγικό ισοδύναμο

Στη βιοχημεία, ο όρος  **αναγωγικό ισοδύναμο (reducing equivalent)** αναφέρεται στα χημικά είδη που μεταφέρουν το ισοδύναμο ενός ηλεκτρονίου σε οξειδοαναγωγικές αντιδράσεις. Παραδείγματα αναγωγικών ισοδυνάμων είναι:

*Μονήρες ηλεκτρόνιο (π.χ., σε αντιδράσεις που συμμετέχουν μεταλλικά ιόντα)
*Άτομο υδρογόνου (που αποτελείται από ένα πρωτόνιο και ένα ηλεκτρόνιο)
*Ιόν υδριδίου (:H−) που μεταφέρει δύο ηλεκτρόνια (π.χ., σε αντιδράσεις που συμμετέχει το NAD)

## Παραπομπές


Κατηγορία:Βιοχημεία
PornMD

Το **PornMD** είναι μηχανή αναζήτησης του Pornhub Network που ανήκει στην εταιρεία MindGeek. Η ιστοσελίδα συντηρείται από τις διαφημίσεις, οι οποίες επιτρέπουν στους χρήστες απεριόριστη πρόσβαση χωρίς επιπλέον χρεώσεις. Τον Μάρτιο του 2013, το PornMD εισήγαγε έναν χάρτη, ο οποίος επιτρέπει στους χρήστες την εύρεση των 10 δημοφιλέστερων "ψαξιμάτων" από κάθε χώρα, ενώ τον Φεβρουάριο του 2014, εισήχθη και νέο σύστημα, το οποίο επιτρέπει στους χρήστες να εντοπίσουν "ψαξίματα" άλλων χρηστών σε πραγματική ώρα.

## Παραπομπές


Κατηγορία:Ερωτικοί και πορνογραφικοί ιστότοποι
Κατηγορία:Μηχανές αναζήτησης
Φρίντριχ φον Άμερλινγκ

Ο **Φρίντριχ φον Άμερλινγκ** (γερμ: *Friedrich von Amerling*, 1803 - 1887) ήταν σημαντικός Αυστριακός ζωγράφος του 19ου αιώνα που ασχολήθηκε κυρίως με την προσωπογραφία.

## Βιογραφία
Γεννήθηκε το 1803 στη Βιέννη και ήταν γιος χρυσοχόου. Σπούδασε αρχικά στην ακαδημία της Βιέννης (1815 - 1824) και έπειτα για μια διετία στην αντίστοιχη της Πράγας, ενώ από το 1827 ως το 1828 έζησε στο Λονδίνο όπου ήταν μαθητής του Άγγλου προσωπογράφου Τόμας Λόρενς, με τον οποίο συνδέθηκε φιλικά. Επιστρέφοντας, το 1830 στη Βιέννη διετέλεσε βασικός ζωγράφος της αυτοκρατορικής αυστροουγγρικής αυλής για σαράντα χρόνια δημιουργώντας περισσότερους από χίλιους πίνακες και παράλληλα υπήρξε εξαιρετικά περιζήτητος στους κόλπους της βιεννέζικης κοινωνίας. Απεβίωσε το 1887 στη Βιέννη.

Ο Άμερλινγκ ασχολήθηκε κατά κύριο λόγο με την προσωπογραφία και κινήθηκε περισσότερο στο ρεύμα του ρεαλισμού, ενώ η τεχνική του είναι επηρεασμένη από τους Λόρενς και Ρέινολντς. Γνωστότερο έργο του είναι το πορτραίτο του αυτοκράτορα Φραγκίσκου Α´ της Αυστρίας.

## Πίνακες

Αρχείο:Amerling Odalisque.jpg|Οδαλίσκη (μεταξύ 1860 - 1880).
Αρχείο:Francis II, Holy Roman Emperor by Friedrich von Amerling 003.jpg|Πορτραίτο του αυτοκράτορα Φραγκίσκου Α΄.
Αρχείο:Friedrich von Amerling (1803-1887), In Träumen versunken, 1835.jpg|Κορίτσι που διαβάζει (1835).
Αρχείο:Amerling-Portrait Andreas Amerling.jpg|Πορτραίτο του Αντρέας Άμερλινγκ (1829).
Αρχείο:Self-Portrait by Friedrich von Amerling, Belvedere, Vienna.jpg|Αυτοπροσωπογραφία (1875).


## Παραπομπές


Κατηγορία:Αυστριακοί ζωγράφοι
Τζοβάνι Μπατίστα Σακέτι

O **Τζοβάνι Μπατίστα Σακέτι** (*Giovanni Batista Sacchetti*) ήταν Ιταλός αρχιτέκτονας.

## Βιογραφία
Είναι γνωστός για την επαγγελματική του πορεία στην αυλή της Ισπανικής Μοναρχίας όπου μεταξύ 1736 και 1760 εργάστηκε σε διάφορα αρχιτεκτονικά έργα. Αρχικά υπήρξε ο υπεύθυνος εργασιών του Ανακτόρου της Λα Γκράνχα ντε Σαν Ιλντεφόνσο και, με τον θάνατο του δασκάλου του και επικεφαλής των έργων στο νέο Βασιλικό Ανάκτορο της Μαδρίτης, Φιλίπο Γιουβάρα το 1736, ανέλαβε τη θέση του μέχρι το 1760, έχοντας υπό τις εντολές του έτερους αρχιτέκτονες όπως ο Μπεντούρα Ροδρίγεθ ή Χοσέ δε Ερμοσίγια. Με την έλευση του Κάρλου Γ΄ αποπέμφθηκε μαζί με το επιτελείο του και τη θέση του έλαβε ο Φραντσέσκο Σαμπατίνι. Υπήρξε επίσης διευθυντής της Βασιλικής Ακαδημίας του Σαν Φερνάντο και επίσημος αρχιτέκτονας της πόλης της Μαδρίτης.

## Παραπομπές


## Εξωτερικοί σύνδεσμοι
* 

Κατηγορία:Ιταλοί αρχιτέκτονες
Κατηγορία:Αρχιτέκτονες του Μπαρόκ
Κατηγορία:Νεοκλασικοί αρχιτέκτονες
Χουάν ντε Γκογιενέτσε

Ο **Χουάν ντε Γκογιενέτσε** (Juan de Goyeneche / Goienetxe, 1656 - 1735) ήταν Ισπανός πολιτικός, δημοσιογράφος και επιχειρηματίας. Έχοντας εργαστεί υπό τον τελευταίο μονάρχη της αυστριακής δυναστείας Κάρολο Β΄, υπήρξε ένα από τα κύρια οικονομικά στηρίγματα του νέου, Βουρβώνου, μονάρχη Φιλίππου Ε΄ κατά τη διάρκεια του πολέμου της Ισπανικής Διαδοχής και ένας από τους πρωτοπόρους στην ιστορία της ισπανικής βιομηχανίας με την ίδρυση του πρότυπου βιομηχανικού οικισμού στο Νουέβο Μπαθτάν.

## Βιογραφία
Γεννήθηκε στην κοιλάδα του Μπαθτάν στην ορεινή Ναβάρα το 1658 αλλά σύντομα μετακόμισε στη Μαδρίτη όπου αναδείχθηκε σταδιακά σε αξιόλογο μέλος της αυλής του Καρόλου Β΄. Οι διανοητικές του ανησυχίες τον έφεραν σύντομα σε επαφή με τους μεταρρυθμιστικούς κύκλους της πρωτεύουσας που αναζητούσαν λύση στη χρόνια παρακμή της Ισπανικής Μοναρχίας και που έβλεπαν με θετική διάθεση την διαδοχή του δίχως απογόνους μονάρχη από τον Φίλιππο, δούκα της Ανζού και ανιψιό του Λουδοβίκου ΙΔ΄. Πράγματι, με την ανακήρυξη του τελευταίου ως μονάρχη της Ισπανίας, ο Γκογιενέτσε συνέθεσε μαζί με τον Μαρκήσιο του Κανποφρίο, Χουάν ντε Ντιός ι Ρίο Γκονθάλεθ, την οικονομική και λογιστική βάση της εκστρατείας του Φιλίππου κατά τον πόλεμο της Ισπανικής Διαδοχής, με την παροχή δανείου και υλικού πολέμου.Η παρουσία του είναι δείγμα της ανάδειξης ενός σημαντικού κύκλου από τη Ναβάρα στα ενδότερα του κρατικού μηχανισμού της Ισπανικής Μοναρχίας. 

Το 1710 ίδρυσε το Νουέβο Μπαθτάν, έναν πρότυπο βιομηχανικό οικισμό που είχε ως σκοπό την ενίσχυση της οικονομικής αυτάρκειας του βασιλείου. Ο Γκογιενέτσε ήταν ακόλουθος των εμποροκρατικών ιδεών του υπουργού του Λουβοδίκου ΙΔ' Ζαν Μπατίστ Κολμπέρ, και οι πρωτοβιομηχανικές μονάδες που εγκατέστησε στο Νουέβο Μπαθτάν παρήγαγαν γυαλί και υφάσματα για το σύνολο της επικράτειας του βασιλείου στην Ευρώπη και την Αμερική. Ο οικονομικός σχεδιασμός του οικισμού συνδυάστηκε με ένα αντίστοιχα πρωτοπόρο πολεοδομικό σχέδιο βάσει του ιπποδάμειου ορθογωνίου· τα εξέχοντα κτίρια του οικισμού ανατέθηκαν στον αρχιτέκτονα Χοσέ Μπενίτο δε Τσουριγέρα.

Παρότι το Νουέβο Μπαθτάν παρήγαγε για μερικά χρόνια άριστης ποιότητας γυαλικά, η έλλειψη πρώτης ύλης (κατάλληλου χώματος που αρχικά είχε εισάγει από την Τορτόζα) και ξυλείας για τους φούρνους (η αποψίλωση των δασών στα περίχωρα του οικισμού υπήρξε απόλυτη) επέφεραν την αποτυχία του σχεδίου. Ο Γκογιενέτσε, που εν τω μεταξύ είχε κτίσει το ομώνυμο μέγαρο στην οδό Αλκαλά της Μαδρίτης, αποχώρησε στην πρωτεύουσα όπου μέχρι τον θάνατό του εργάστηκε ως θησαυροφύλακας της βασίλισσας.

## Παραπομπές


## Βιβλιογραφία
* María Concepción García Gainza, Antonio Bonet Correa (1999): *Juan de Goyeneche y su tiempo: los navarros en Madrid*. Κυβέρνηση της Ναβάρας.
* Floriastán, Alfredo (2005): «Don Juan de Goyeneche: su memoria y sus obras». στο VV.AA.: Juan de Goyeneche y el triunfo de los Navarros en la Monarquía Hispánica en el siglo XVIII. Κατάλογος έκθεσης στη Βασιλική Ακαδημία Καλών Τεχνών του Σαν Φερνάντο.

Κατηγορία:Ναβάρρα
Κατηγορία:Ισπανοί επιχειρηματίες
Ώρα Άπω Ανατολικής Ευρώπης

Η **Ώρα Άπω Ανατολικής Ευρώπης **(**FET**) είναι μια ζώνη ώρας που ορίζεται ως τρεις ώρες μπροστά από τον Συγχρονισμένο Παγκόσμιο Χρόνο (UTC+03:00) χωρίς θερινή ώρα. Τον Σεπτέμβριο του 2016, χρησιμοποιούταν στη Λευκορωσία, τη δυτική Ρωσία και τη Τουρκία, και επίσης ονομάζεται **Ώρα Μινσκ**, **[[Ώρα Μόσχας]]** (**MSK**), ή **[[Ώρα στην Τουρκία|Ώρα Τουρκίας]]** (**TRT**).

Η ζώνη ιδρύθηκε τον Οκτώβριο του 2011 ως επίσημη ώρα για την Περιφέρεια Καλίνινγκραντ στη Ρωσία, και στη συνέχεια ακολουθήθηκε από τη Λευκορωσία. Αρχικά ονομάστηκε Ώρα Καλίνινγκραντ στη Ρωσία ωστόσο στις 26 Οκτωβρίου 2014, το μεγαλύτερο μέρος της Ρωσίας μετακινήθηκε κατά μια μετατόπιση UTC πίσω και αυτό σήμαινε ότι η ώρα Καλίνινγκραντ άνηκε στην ζώνη ώρας UTC+02:00, και η Ώρα Μόσχας στη UTC+03:00.

Αρκετές χώρες της Αφρικής και της Μέσης Ανατολής χρησιμοποιούν την ζώνη ώρας UTC+03:00 όλο το χρόνο, γνωστή ως Ώρα Ανατολικής Αφρικής (EAT) και Σταθερή Ώρα Αραβίας (AST).

## Ιστορία
Μέχρι το 2011, η Ώρα Άπω Ανατολικής Ευρώπης ήταν ταυτόσημη με την Ώρα Ανατολικής Ευρώπης (UTC+2, μετακινείται στην ζώνη ώρας UTC+3 με τη θερινή ώρα). Ωστόσο, στις 27 Μαρτίου 2011, η Ρωσία μετακινήθηκε προς την λεγόμενη "θερινή ώρα όλο τον χρόνο",έτσι ώστε τα ρολόγια θα παραμείνουν στην θερινή ώρα όλο τον χρόνο. Η Ώρα Καλίνινγκραντ ορίστηκε μόνιμα στην ζώνη ώρας UTC+3, παραδόξως τοποθετήθηκε μια ώρα μπροστά από χώρες ανατολικά της περιφέρειας Καλίνινγκραντ κατά τη διάρκεια του χειμώνα. Η Λευκορωσία ακολούθησε τη Ρωσία στις 15 Σεπτεμβρίου 2011, και η ίδια η απόφαση πάρθηκε από το Ουκρανικό Κοινοβούλιο στις 20 Σεπτεμβρίου 2011. Μετά την έντονη κριτική από τα μέσα μαζικής ενημέρωσης, στις 18 Οκτωβρίου 2011, το Κοινοβούλιο της Ουκρανίας ακύρωσε την προηγούμενη απόφαση. Η Υπερδνειστερία, αποσχισμένο έδαφος από τη Μολδαβία στην ανατολική πλευρά του Δνείστερου ποταμού που συνορεύει με την Ουκρανία, ακολούθησε την Ουκρανία υιοθετώντας την Ώρα Άνω Ανατολικής Ευρώπης, αλλά αργότερα ακύρωσε αυτή την απόφαση.

Το όνομα "Ώρα Άπω Ανατολικής Ευρώπης" φαίνεται να έχει προέλθει από εργασίες στη βάση δεδομένων tz.

## Δείτε επίσης
* Ζώνη ώρας
* UTC+03:00
* Ώρα στην Ουκρανία

## Παραπομπές


Ευρωπη
Χουάν Γκόμεθ δε Μόρα

Ο **Χουάν Γκόμεθ δε Μόρα** (Juan Gómez de Mora, Κουένκα, 1586 - Μαδρίτη 1648) ήταν Ισπανός αναγεννησιακός αρχιτέκτονας, ανιψιός του έτερου αρχιτέκτονα Φρανθίσκο δε Μόρα. Υπήρξε ακολουθητής του ερεριανού ρυθμού και, ουσιαστικά, διάδοχος του Χουάν ντε Ερέρα. Γόνος οικογένειας με σημαντική παρουσία στην ισπανική ζωγραφική τον 16ο αιώνα, εργάστηκε ως αντικαταστάτης του θείου του αρχικά στο Αλκάθαρ της Μαδρίτης, λαμβάνοντας τη θέση του επίσημου αρχιτέκτονα του Φίλιππου Γ΄, κι έκτοτε έφερε εις πέρας την αναμόρθωση της Πλάθα Μαγιόρ και την κατασκευή του Μεγάρου Σάντα Κρουθ (αρχικά φυλακή) στο κέντρο της πρωτεύουσας.

## Παραπομπές


Κατηγορία:Ισπανοί αρχιτέκτονες
Κατηγορία:Αρχιτέκτονες της Αναγέννησης
Τοκογλυφία

**Τοκογλυφία** ονομάζεται η πράξη δανεισμού χρημάτων με τόκο μεγαλύτερο από αυτόν που η εκάστοτε νομοθεσία θεωρεί θεμιτό. Είναι έγκλημα που διαπράττει αυτός που λαμβάνει δυσανάλογα ωφελήματα για την παροχή που έκανε. Τιμωρείται από το νόμο με φυλάκιση και χρηματική ποινή (άρθρο 404 Ποινικού Κώδικα). Τοκογλύφος είναι αυτός που ασκεί την τοκογλυφία.

## Ετυμολογία
Η λέξη εμφανίστηκε ιστορικά το 1833. Προήλθε από τη λέξη «τοκογλύφος» η οποία στην αρχαιότητα αναφερόταν στη συνήθεια των τοκογλύφων να χαράσσουν με τη γλυφίδα πάνω σε ξύλινο τραπέζι τους τόκους των πελατών τους.

## Ιστορία

Τον 7ο π.Χ. αιώνα, στην Αθήνα, η νομοθέτηση της σεισάχθειας από τον Σόλωνα είχε στόχο την απαλλαγή των υπερχρεωμένων νοικοκυριών από τα τοκογλυφικά χρέη. Κάτι ανάλογο έκανε και ο Ιούλιος Καίσαρ στη Ρώμη τον 1ο π.Χ. αιώνα.

Παρά τους απαγορευτικούς κανόνες, η τοκογλυφία γιγαντώθηκε στα χρόνια της Ρωμαϊκής Αυτοκρατορίας. Ακόμα και μετά την επικράτηση του Χριστιανισμού χιλιάδες δανειολήπτες, κυρίως αγρότες, σύρονταν στη δουλοπαροικία, επειδή αδυνατούσαν να εξοφλήσουν τα χρέη τους. Χρειάστηκε να παρέμβει η Α' Οικουμενική Σύνοδος, που πραγματοποιήθηκε στη Νίκαια της Βιθυνίας το 325, για να διακόψει την πρακτική της χορήγησης δανείων με δυσβάστακτα επιτόκια (Κανόνας ΙΖ΄).

Ο τόκος κατά τον Μεσαίωνα θεωρούνταν από τη Χριστιανική Εκκλησία ως κάτι γενικά ανήθικο, ανεπίτρεπτο, αμαρτωλό. Ο εβραϊκός νόμος επίσης απαγόρευε τη χορήγηση δανείων με τόκο. Όμως με την πάροδο του χρόνου η απαγόρευση αυτή θεωρήθηκε ότι αφορούσε τους ομοεθνείς και ότι δεν απέκλειε τα δάνεια με τόκο προς χριστιανούς. Με το πέρασμα του χρόνου οι πεποιθήσεις αυτές ατόνησαν. 

Σήμερα ο έντοκος δανεισμός, ακόμα και η τοκογλυφία, αποτελούν πρακτικές περισσότερο ή λιγότερο συνήθεις στον χριστιανικό και τον ιουδαϊκό κόσμο. Αντίθετα, στα ισλαμικά κράτη η τοκοφορία αντίκειται στους νόμους και στη θρησκεία. Οι τράπεζες λειτουργούν με ειδικό καθεστώς.

## Παραπομπές


Κατηγορία:Δανεισμός
Κατηγορία:Εγκλήματα
Μόριτζ φον Μπίσινγκ

Ο **Μόριτζ φον Μπίσινγκ** (*[[γερμανικά]] : Alexander Moritz Reinhold "Fritz" von Bissing*)  (Μετζ, Γερμανική Αυτοκρατορία, 9 Σεπτεμβρίου 1886 - Φρανκφούρτη, 18 Μαρτίου 1954) ήταν Γερμανός πρωταθλητής της αντισφαίρισης, του ποδόσφαιρου, ράγκμπι και χόκεϊ επί χόρτου.

## Καριέρα στην αντισφαίριση
Συμμετείχε στους Ολυμπιακούς αγώνες του 1908 στο Λονδίνο όπου πήρε μέρος μόνο στο απλό αντρών όπου αποκλείστηκε στο τρίτο του παιχνίδι.

Το 1913 κέρδισε τον τίτλο στο διπλό στο Παγκόσμιο πρωτάθλημα σε σκληρό γήπεδο με συμπαίκτη τον  Χάινριχ Κλάινσροτ. Είχε αγωνιστή στο Γουίμπλεντον από το 1908 έως το 1912 σε 8 παιχνίδια.

## Καριέρα στα άλλα αθλήματα
Έπαιξε σε εθνικό επίπεδο ποδόσφαιρο, ράγκμπι και Χόκεϊ επί χόρτου. Το 1907 οργάνωσε τον πρώτο  αγώνα χόκεϊ επί χόρτου στη Γερμανία, η μητέρα του μάλιστα δώρισε το τρόπαιο νίκης, μια «ασήμι ασπίδα».

Το 1918 εξελέγη πρόεδρος του σωματείου Χόκεϊ, *SC Frankfurt 1880*. Μετά την ανάληψη της εξουσίας από τους Ναζί στη Γερμανία λόγω του ότι ήταν παντρεμένος με Εβραία μετανάστευσε στις Ηνωμένες Πολιτείες το 1933. Μετά τον Δεύτερο παγκόσμιο πόλεμο επέστρεψε στη Φρανκφούρτη και επανεξελέγη πρόεδρος του σωματείου της SC Frankfurt 1880.

## Παραπομπές


Κατηγορία:Γερμανοί αθλητές της αντισφαίρισης
Κατηγορία:Γερμανοί ποδοσφαιριστές
Κατηγορία:Γερμανοί αθλητές του Ράγκμπι
Κατηγορία:Γερμανοί αθλητές του Χόκεϊ επί χόρτου
Δημήτριος Αδ. Τσαούσης

Ο **Δημήτριος Τσαούσης** (1909 – 23 Φεβρουαρίου 1968) του Αδαμαντίου, ήταν Έλληνας δικηγόρος και πολιτικός. Διετέλεσε βουλευτής Κιλκίς.

## Βιογραφία
Γεννήθηκε το 1909. Σπούδασε νομικά και άσκησε τη δικηγορία. Εκλέχθηκε βουλευτής Κιλκίς το 1952 με τον Ελληνικό Συναγερμό.  Στη συνέχεια όμως ανεξαρτητοποιήθηκε (1954)  και τον Απρίλιο του 1955 προσχώρησε στη Φιλελευθέρα Δημοκρατική Ένωση (ΦΙ.ΔΕ.)
Απεβίωσε σε ηλικία 59 ετών στις 23 Φεβρουαρίου 1968.

## Πηγές


Κατηγορία:Βουλευτές Κιλκίς
Κατηγορία:Βουλευτές εκλεγμένοι με τον Ελληνικό Συναγερμό
Κώστας Παπαϊωάννου (δημοσιογράφος)

Ο **Κώστας Παπαϊωάννου** (1938, Νέα Σμύρνη – 4 Μαρτίου 2022, Αίγινα) ήταν Έλληνας δημοσιογράφος, εκδότης και συγγραφέας. Υπήρξε ο δημιουργός της εβδομαδιαίας σατιρικής εφημερίδας «Το Ποντίκι» το 1979, της οποίας διατέλεσε εκδότης και διευθυντής για 26 χρόνια, μέχρι το 2005.

## Βιογραφικά στοιχεία
Γεννήθηκε το 1938 στη Νέα Σμύρνη. Ο πατέρας του Νίκος προερχόταν από οικογένεια εγκατεστημένη εδώ και πολλούς αιώνες στην Αθήνα ενώ η μητέρα του Αγγελική καταγόταν από την Κωνσταντινούπολη. Ξεκίνησε την δημοσιογραφική του σταδιοδρομία το 1956, σε ηλικία 18 ετών, στην εφημερίδα «*[[Ακρόπολις (εφημερίδα)|Ακρόπολις]]*», όπου αρχικά κάλυπτε το δικαστικό ρεπορτάζ, ενώ στην συνέχεια έκανε ελεύθερο ρεπορτάζ. Έμεινε εκεί μέχρι τη μεταπολίτευση του 1974, οπότε μεταπήδησε στα «*[[Τα Νέα|Νέα]]*», ως υπεύθυνος πλέον για το πολιτικό ρεπορτάζ. Ταυτόχρονα (1975-78), υπήρξε αρχισυντάκτης του περιοδικού «*[[Αντί (περιοδικό)|Αντί]]*».

Το 1979, και ενώ εργαζόταν ως πολιτικός συντάκτης στα *«Νέα*» (έμεινε έως το 1986), ξεκίνησε παράλληλα και την έκδοση του «Ποντικιού», μιας εβδομαδιαίας «πολιτικής - αποκαλυπτικής - σατιρικής εφημερίδας» (κατά την αυτοπαρουσίασή της), η οποία πολύ γρήγορα προκάλεσε αίσθηση με τα ευρηματικά πρωτοσέλιδά της (συνήθως κάποια γελοιογραφία σε μορφή κολλάζ) αλλά και την εσωτερική πληροφόρηση που διέθετε, ειδικά μετά την άνοδο στην εξουσία του Ανδρέα Παπανδρέου το 1981 (ο Παπαϊωάννου είχε πολύ φιλικές σχέσεις με τους Κώστα Λαλιώτη και Γιάννη Ρουμπάτη που του έδιναν δημοσιεύματα, αλλά όχι τόσο με τον Δημήτρη Μαρούδα).

Τον Ιούνιο του 2005 ο Παπαϊωάννου πούλησε το «*Ποντίκι*» στους Αντώνη Δελλατόλα και Δημήτρη Μπενέκο και συνταξιοδοτήθηκε.

Ήταν νυμφευμένος και είχε μια κόρη και δύο εγγόνια. Κατοικούσε στην Αίγινα. Απεβίωσε σε ηλικία 84 ετών στις 4 Μαρτίου 2022.

## Εργογραφία
* *Η ιστορία της κυρίας Ου* (1983)
* *Ο δράκος του Σέιχ-Σου: Υπόθεση Παγκρατίδη* (1988)
* *Δέκα μικροί και μεγάλοι νέγροι* (1989)
* *Ιστορία μιας νύχτας ατέλειωτης* (1991)
* *Αστυνομική ιστορία* (1992)
* *Πολιτική δολοφονία, Θεσσαλονίκη '48: Υπόθεση Τζωρτζ Πολκ* (1993) 
* *Πολιτική δολοφονία, Θεσσαλονίκη '63: Υπόθεση Γρηγόρη Λαμπράκη* (1993) 
* *15 Ιουλίου 1965: «Επιχείρηση ΑποσταΣΙΑ»!* (1995) 
* *Αρχίστε από 'δω τον Γ΄ Παγκόσμιο Πόλεμο!…* (1995)
* *Η Ελλάδα ποτέ δεν πεθαίνει: Μια πολιτική ανασκο(λο)πηση της ιστορίας (1944–2007)* (2008)

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες εκδότες
Κώστας Παπαϊωάννου

Το όνομα **Κώστας Παπαϊωάννου** αναφέρεται στα παρακάτω πρόσωπα:

* Κώστας Παπαϊωάννου (δημοσιογράφος), δημοσιογράφος και εκδότης της εφημερίδας «Το Ποντίκι»
* Κώστας Παπαϊωάννου (φιλόσοφος), φιλόσοφος και συγγραφέας
* Κώστας Παπαϊωάννου (ποδοσφαιριστής), διεθνής ποδοσφαιριστής με καριέρα κυρίως στον Άρη Θεσσαλονίκης
* Κωνσταντίνος Παπαϊωάννου, φυσικομαθηματικός καθηγητής Πανεπιστημίου
*Κώστας Παπαϊωάννου (μουσικός), ντράμερ από το 1962. Ντράμερ του ελληνικού συγκροτήματος POLL
Χάινριχ Κλάινσροτ

Ο **Χάινριχ Κλάινσροτ** (*[[γερμανικά]] : Heinrich Kleinschroth*), (15 Μαρτίου 1890 - 10 Ιανουαρίου 1979) ήταν Γερμανός πρωταθλητής της αντισφαίρισης, ερασιτέχνης που διακρίθηκε κυρίως στα διπλά.

## Καριέρα στην αντισφαίριση
Στην ηλικία των 20 ετών το 1910 έγινε πρωταθλητής Καταλονίας, κερδίζοντας και το απλό και το διπλό με τον αδελφό του Ρόμπερτ Κλάινσροτ στο τουρνουά της Βαρκελώνης, κέρδισε εκ νέου το διπλό το 1914. Την ίδια χρονιά κέρδισε το Κύπελλο Χόμπουργκ, επίσης κέρδισε το διεθνές πρωτάθλημα Αυστρίας στη Βιέννη. Τον Σεπτέμβριο του 1910 κέρδισε τον τίτλο του απλού στο τουρνουά του Montreux αφού νίκησε τον Νόριτς Γουίλιαμς  στον τελικό σε πέντε σετ.

Το 1911 κέρδισε αρκετούς τίτλους διπλού αντρών και μεικτού, όπως της Γαλλικής Ριβιέρας, διατήρησε επίσης τον αυστριακό τίτλο του. Στο πρωτάθλημα της Νότιας Γαλλίας με συμπαίκτη τον Μαξ Ντεκουζί έχασαν στο τελικό από τους Tony Wilding και Josiah Ritchie. Στο τουρνουά του Μέντον έχασε και πάλι από το ίδιο δίδυμο με συμπαίκτη τον αδερφό του Ρόμπερτ.

Το 1913 κέρδισε το διπλό και το μεικτό στο πρωτάθλημα της Νότιας Γαλλίας και στο Κύπελλο του Μόντε Κάρλο μαζί με τον Friedrich Wilhelm Rahe, με τον οποίο συμμετείχε στο διπλό του Γουίμπλεντον. Ένας από τους τελευταίους τίτλους του ήταν στο Πρωτάθλημα αντισφαίρισης Ανατολικής Μεσογείου το 1931 όπου με συμπαίκτη τον Γκότφριντ φον Κραμ, που ήδη τον προπονούσε, κέρδισαν το διπλό.

Στα μεγάλα τουρνουά έφτασε στους προημιτελικούς του Παγκόσμιου πρωταθλήματος κλειστού γηπέδου το 1913 και στους προημιτελικούς του Παγκοσμίου πρωταθλήματος σκληρού γηπέδου τόσο το 1912 όσο και το 1913. Αγωνίστηκε αρκετές φορές στην ομάδα της Γερμανίας στο κύπελλο Ντέιβις και ήταν στις τελικές εμφανίσεις της Inter-Zonal το 1913 και το 1929 αντίστοιχα.

Ο Α. Wallis Myers της *The Daily Telegraph* τον κατέταξε ως Νο 9 στον κόσμο για το 1914. Κατά τη διάρκεια του Α Παγκοσμίου πολέμου πολέμησε στο δυτικό μέτωπο και αιχμαλωτίστηκε στη Γαλλία.

Ήταν προπονητής του Γκότφριντ φον Κραμ, του Χέννερ Χένκελ, και της Εθνικής ομάδας της Γερμανίας στο κύπελλο Ντέιβις κατά τη δεκαετία του 1930.

Ο αδελφός του Ρόμπερτ επίσης αγωνίστηκε σαν ερασιτέχνης φτάνοντας στους ημιτελικούς του παγκόσμιου πρωταθλήματος σκληρού γηπέδου το 1912. Ήταν πτυχιούχος της ιατρικής από το Πανεπιστήμιο Ludwig Maximilian του Μονάχου όπου φοίτησε.

Στις περιόδους μετά την απόσυρση του στη δεκαετία του '60 εργάστηκε για τη διοίκηση της Διεθνούς ομοσπονδίας αντισφαίρισης και συμμετείχε επίσης σε μια υποεπιτροπή αφιερωμένη στην πιθανή συγχώνευση της ερασιτεχνικής και επαγγελματικής σκηνής τένις, ενός έργου που ξεκίνησε μόλις ένα χρόνο μετά.

## Παραπομπές

Κατηγορία:Γερμανοί αθλητές της αντισφαίρισης
Κατηγορία:Γερμανοί προπονητές της αντισφαίρισης
Κατηγορία:Γερμανοί ιατροί